CELEX: 32022D0406
Language: lv
Date: 2022-03-03 00:00:00
Title: Komisijas Īstenošanas lēmums (ES) 2022/406 (2022. gada 3. marts), ar ko attiecībā uz saskaņotajiem standartiem par degvielas uzpildes stacijās izmantojamām degvielas uzpildes automātu automātiskajām sprauslām, mērsūkņiem, degvielas uzpildes automātiem un attālinātajiem sūkņagregātiem, mērsūkņu un degvielas uzpildes automātu bloķēšanas ierīcēm, mērsūkņu un degvielas uzpildes automātu noslēgvārstiem un šarnīrsavienojumiem groza Īstenošanas lēmumu (ES) 2019/1202 (Dokuments attiecas uz EEZ)

10.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 83/55
               
            
         KOMISIJAS ĪSTENOŠANAS LĒMUMS (ES) 2022/406
         (2022. gada 3. marts),
         ar ko attiecībā uz saskaņotajiem standartiem par degvielas uzpildes stacijās izmantojamām degvielas uzpildes automātu automātiskajām sprauslām, mērsūkņiem, degvielas uzpildes automātiem un attālinātajiem sūkņagregātiem, mērsūkņu un degvielas uzpildes automātu bloķēšanas ierīcēm, mērsūkņu un degvielas uzpildes automātu noslēgvārstiem un šarnīrsavienojumiem groza Īstenošanas lēmumu (ES) 2019/1202
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/34/ES (2) 12. pantu produktus, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstīgiem minētās direktīvas II pielikumā izklāstītajām veselības un drošības pamatprasībām, uz kurām attiecas minētie standarti vai to daļas.
                  
               
                     (2)
                  
                  
                     Ar 1994. gada 12. decembra vēstuli BC/CEN/46-92 – BC/CLC/05-92 Komisija Eiropas Standartizācijas komitejai (CEN) un Eiropas Elektrotehnikas standartizācijas komitejai (Cenelec) iesniedza pieprasījumu izstrādāt un pārskatīt saskaņotos standartus Eiropas Parlamenta un Padomes Direktīvas 94/9/EK (3) īstenošanas vajadzībām. Minētā direktīva tika aizstāta ar Direktīvu 2014/34/ES, nemainot Direktīvas 94/9/EK II pielikumā izklāstītās veselības un drošības pamatprasības.
                  
               
                     (3)
                  
                  
                     Jo īpaši CEN un Cenelec tika lūgtas izstrādāt šādus standartus attiecībā uz ražojumiem, ko izmanto degvielas uzpildes stacijās: Degvielas uzpildes automātu automātisko sprauslu konstrukcija un veiktspēja; Drošuma prasības mērsūkņu, degvielas uzpildes automātu un attālināto sūkņagregātu konstrukcijai un veiktspējai; Drošuma prasības mērsūkņu un degvielas uzpildes automātu bloķēšanas ierīču konstrukcijai un veiktspējai; Drošuma prasības noslēgvārstu konstrukcijai un veiktspējai un Drošuma prasības šarnīrsavienojumu konstrukcijai un veiktspējai mērsūkņos un degvielas uzpildes automātos. Šis standartizācijas darbs bija norādīts standartizācijas programmas I nodaļā, par kuru vienojās CEN, Cenelec un Komisija un kura pievienota pieprasījumam BC/CEN/46-92 – BC/CLC/05-92. CEN un Cenelec tika prasīts arī pārskatīt esošos standartus, lai tos salāgotu ar Direktīvā 94/9/EK noteiktajām veselības un drošības pamatprasībām.
                  
               
                     (4)
                  
                  
                     Pamatojoties uz pieprasījumu BC/CEN/46-92 – BC/CLC/05-92, CEN sagatavoja šādus saskaņotos standartus attiecībā uz produktiem, ko izmanto degvielas uzpildes stacijās: EN 13012:2021 Degvielas uzpildes automātu automātisko sprauslu konstrukcija un veiktspēja, EN 13617-1:2021 Drošuma prasības mērsūkņu, degvielas uzpildes automātu un attālināto sūkņagregātu konstrukcijai un veiktspējai, EN 13617-2:2021 Drošuma prasības mērsūkņu un degvielas uzpildes automātu bloķēšanas ierīču konstrukcijai un veiktspējai, EN 13617-3:2021 Drošuma prasības noslēgvārstu konstrukcijai un veiktspējai un EN 13617-4:2021 Drošuma prasības šarnīrsavienojumu konstrukcijai un veiktspējai mērsūkņos un degvielas uzpildes automātos.
                  
               
                     (5)
                  
                  
                     Komisija kopā ar CEN ir novērtējusi, vai CEN izstrādātie standarti EN 13012:2021, EN 13617-1:2021, EN 13617-2:2021, EN 13617-3:2021, EN 13617-4:2021 atbilst pieprasījumam BC/CEN/46-92 – BC/CLC/05-92.
                  
               
                     (6)
                  
                  
                     Standarti EN 13012:2021, EN 13617-1:2021, EN 13617-2:2021, EN 13617-3:2021 un EN 13617-4:2021 atbilst prasībām, uz kurām tie attiecas un kuras ir izklāstītas Direktīvas 2014/34/ES II pielikumā. Tāpēc atsauces uz minētajiem standartiem ir lietderīgi publicēt Eiropas Savienības Oficiālajā Vēstnesī.
                  
               
                     (7)
                  
                  
                     Standarts EN 13012:2021 aizstāj standartu EN 13012:2012. Standarts EN 13617-1:2021 aizstāj standartu EN 13617-1:2012. Standarts EN 13617-2:2021 aizstāj standartu EN 13617-2:2012. Standarts EN 13617-3:2021 aizstāj standartu EN 13617-3:2012. Standarts EN 13617-4:2021 aizstāj standartu EN 13617-4:2012. Tāpēc no Eiropas Savienības Oficiālā Vēstneša ir jāatsauc atsauces uz standartiem EN 13012:2012, EN 13617-1:2012, EN 13617-2:2012, EN 13617-3:2012 un EN 13617-4:2012, kas publicētas ar Komisijas paziņojumu (2018/C 371/01) (4).
                  
               
                     (8)
                  
                  
                     Lai ražotājiem dotu pietiekami daudz laika pielāgot savus ražojumus standartu EN 13012:2012, EN 13617-1:2012, EN 13617-2:2012, EN 13617-3:2012 un EN 13617-4:2012 pārskatītajām versijām, ir jāatliek uz minētajiem standartiem izdarīto atsauču atsaukšana.
                  
               
                     (9)
                  
                  
                     Komisijas Īstenošanas lēmuma (ES) 2019/1202 (5) I pielikumā ir uzskaitītas Direktīvas 2014/34/ES īstenošanas vajadzībām izstrādāto saskaņoto standartu atsauces. Lai nodrošinātu, ka visas atsauces uz saskaņotajiem standartiem, kas izstrādāti Direktīvas 2014/34/ES īstenošanas vajadzībām, ir uzskaitītas vienā tiesību aktā, minētajā pielikumā būtu jāiekļauj atsauces uz saskaņotajiem standartiem EN 13012:2021, EN 13617-1:2021, EN 13617-2:2021, EN 13617-3:2021 un EN 13617-4:2021.
                  
               
                     (10)
                  
                  
                     Īstenošanas lēmuma (ES) 2019/1202 II pielikumā ir uzskaitītas Direktīvas 2014/34/ES īstenošanas vajadzībām izstrādāto saskaņoto standartu atsauces, kuras tiek atsauktas no Eiropas Savienības Oficiālā Vēstneša C sērijas. Atsauces uz saskaņotajiem standartiem EN 13012:2012, EN 13617-1:2012, EN 13617-2:2012, EN 13617-3:2012 un EN 13617-4:2012 būtu jāiekļauj minētajā pielikumā.
                  
               
                     (11)
                  
                  
                     Tāpēc Īstenošanas lēmums (ES) 2019/1202 būtu attiecīgi jāgroza.
                  
               
                     (12)
                  
                  
                     No dienas, kad atsauce uz saskaņoto standartu publicēta Eiropas Savienības Oficiālajā Vēstnesī, šā standarta ievērošana ļauj prezumēt atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2019/1202 groza šādi:
            
                        1)
                     
                     
                        I pielikumu groza saskaņā ar šā lēmuma I pielikumu;
                     
                  
                        2)
                     
                     
                        II pielikumu groza saskaņā ar šā lēmuma II pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2022. gada 3. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2014/34/ES (2014. gada 26. februāris) par dalībvalstu tiesību aktu saskaņošanu attiecībā uz iekārtām un aizsardzības sistēmām, kas paredzētas lietošanai sprādzienbīstamā vidē (OV L 96, 29.3.2014., 309. lpp.).
         
            (3)  Eiropas Parlamenta un Padomes Direktīva 94/9/EK (1994. gada 23. marts) par dalībvalstu tiesību aktu tuvināšanu attiecībā uz iekārtām un aizsardzības sistēmām, kas paredzētas lietošanai sprādzienbīstamā vidē (OV L 100, 19.4.1994., 1. lpp.).
         
            (4)  Komisijas paziņojums saistībā ar to, kā tiek īstenota Eiropas Parlamenta un Padomes Direktīva 2014/34/ES par dalībvalstu tiesību aktu saskaņošanu attiecībā uz iekārtām un aizsardzības sistēmām, kas paredzētas lietošanai sprādzienbīstamā vidē (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 371, 12.10.2018., 1. lpp.).
         
            (5)  Komisijas Īstenošanas lēmums (ES) 2019/1202 (2019. gada 12. jūlijs) par saskaņotajiem standartiem, kuri attiecas uz iekārtām un aizsardzības sistēmām, kas paredzētas lietošanai sprādzienbīstamā vidē, un izstrādāti Eiropas Parlamenta un Padomes Direktīvas 2014/34/ES īstenošanas vajadzībām (OV L 189, 15.7.2019., 71. lpp.).
      
      
         
            I PIELIKUMS
            Īstenošanas lēmuma (ES) 2019/1202 I pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                     
                           “5.
                        
                        
                           EN 13012:2021
                           Degvielas uzpildes stacijas. Degvielas uzpildes automātu automātisko sprauslu konstrukcija un veiktspēja
                        
                     
                           6.
                        
                        
                           EN 13617-1:2021
                           Degvielas uzpildes stacijas. 1. daļa: Drošuma prasības mērsūkņu, degvielas uzpildes automātu un attālināto sūkņagregātu konstrukcijai un veiktspējai
                        
                     
                           7.
                        
                        
                           EN 13617-2:2021
                           Degvielas uzpildes stacijas. 2. daļa: Drošuma prasības mērsūkņu un degvielas uzpildes automātu bloķēšanas ierīču konstrukcijai un veiktspējai
                        
                     
                           8.
                        
                        
                           EN 13617-3:2021
                           Degvielas uzpildes stacijas. 3. daļa: Drošuma prasības noslēgvārstu konstrukcijai un veiktspējai
                        
                     
                           9.
                        
                        
                           EN 13617-4:2021
                           Degvielas uzpildes stacijas. 4. daļa: Drošuma prasības šarnīrsavienojumu konstrukcijai un veiktspējai mērsūkņos un degvielas uzpildes automātos”.
                        
                     
         
      
      
         
            II PIELIKUMS
            Īstenošanas lēmuma (ES) 2019/1202 II pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                        
                           Atsaukšanas datums
                        
                     
                           “4.
                        
                        
                           EN 13012:2012
                           Degvielas uzpildes stacijas. Degvielas uzpildes automātu automātisko sprauslu konstrukcija un veiktspēja
                        
                        
                           2023. gada 3. septembris
                        
                     
                           5.
                        
                        
                           EN 13617-1:2012
                           Degvielas uzpildes stacijas. 1. daļa: Drošuma prasības mērsūkņu, degvielas uzpildes automātu un attālināto sūkņagregātu konstrukcijai un veiktspējai
                        
                        
                           2023. gada 3. septembris
                        
                     
                           6.
                        
                        
                           EN 13617-2:2012
                           Degvielas uzpildes stacijas. 2. daļa: Drošuma prasības mērsūkņu un degvielas uzpildes automātu bloķēšanas ierīču konstrukcijai un veiktspējai
                        
                        
                           2023. gada 3. septembris
                        
                     
                           7.
                        
                        
                           EN 13617-3:2012
                           Degvielas uzpildes stacijas. 3. daļa: Drošuma prasības noslēgvārstu konstrukcijai un veiktspējai
                        
                        
                           2023. gada 3. septembris
                        
                     
                           8.
                        
                        
                           EN 13617-4:2012
                           Degvielas uzpildes stacijas. 4. daļa: Drošuma prasības šarnīrsavienojumu konstrukcijai un veiktspējai mērsūkņos un degvielas uzpildes automātos
                        
                        
                           2023. gada 3. septembris”.